stanford-oval/wikipedia huggingface dataset:
วัดสตูลสันตยาราม
ประเพณีทอดกฐิน

ทุกปีหลังจากวันออกพรรษา ผู้ว่าราชการจังหวัดสตูล ได้เป็นประธานในพิธีทอดกฐิน ณ วัดสตูลสัตยาราม (วัดป่าช้าไทย) เพื่อรวบรวมเป็นปัจจัยสำหรับค่าใช้จ่ายบำรุงพัฒนาเสนาสนะ สำหรับใช้เป็นที่พำนักของพระภิกษุสงฆ์ และใช้ประกอบศาสนกิจของพุทธบริษัท รวมทั้งได้ร่วมบำเพ็ญมหากุศลในโอกาสอันเป็นมหามงคลที่พระบาทสมเด็จพระเจ้าอยู่หัวมีพระชนมายุครบ 80 พรรษา ซึ่งได้มีหน่วยงานราชการ ภาคเอกชน และประชาชนไปร่วมทำบุญเป็นจำนวนมาก
งานวันสาร์ทเดือนสิบ

ประเพณีทำบุญงานวันสารทเดือนสิบ ที่วัดสตูลสันตยาราม ตำบลพิมาน อำเภอเมืองสตูล โดยประชาชนจำนวนมากได้อธิษฐานอานิสงส์จากการทำบุญ มีความเชื่อว่าเป็นวันส่งดวงวิญญาณบรรพบุรุษกลับภพเดิมโดยในวันนี้ชาวพุทธจะหิ้วปิ่นโตมาทำบุญที่วัด มีการทำความสะอาดโกฐใส่กระดูกของบิดา มารดา และบรรพบุรุษ และบัวของบรรพบุรุษที่ล่วงลับไปแล้ว ตั้งขนมเพื่อเซ่นไหว้ บรรพบุรุษ  และเป็นวันรวมญาติพี่น้องที่กลับมาทำบุญกันพร้อมกัน
วัดสตูลสันตยาราม อนุญาตให้ใช้ที่ดินสร้างโรงเรียนเทศบาล 1

ในบริเวณวัดสตูลสันตยาราม เป็นสถานที่ตั้งโรงเรียนเทศบาล 1(วัดสตูลสันตยาราม) โดย นายนิยม มัชรินทร์ เป็นผู้อำนวยการสถานศึกษา
โรงเรียนเทศบาล 1 (วัดสตูลสันตยาราม) เดิมเป็นโรงเรียนบ้านทุ่งเฉลิม สังกัดกรมสามัญศึกษา กระทรวงศึกษาธิการ ตั้งอยู่ในเขตบ้านทุ่งเฉลิม ถนนคูหาประเวศน์ ตำบลพิมาน อำเภอเมืองสตูล จังหวัดสตูล ในที่ดินของราชพัสดุ ปัจจุบันได้ปรับปรุงเป็นบ้านพัก]อาศัยของพนักงานครูเทศบาล มีหลวงวิเชียรสมบัติเป็นครูใหญ่คนแรก
พ.ศ. 2506 คณะเทศมนตรี เทศบาลเมืองสตูล รับการโอนโรงเรียนบ้านทุ่งเฉลิมสุข มาสังกัดเทศบาลเมืองสตูล กรมการปกครอง กระทรวงมหาดไทย
 พ.ศ. 2512 คณะเทศมนตรี เทศบาลเมืองสตูลจึงได้ติดต่อกับวัดสตูลสันตยาราม เพื่อขอใช้สถานที่ของวัดบางส่วนเป็นสถานที่ตั้งโรงเรียน เจ้าอาวาสวัดสตูลสันตยารามได้อนุญาตให้ใช้สถานที่ได้ เมื่อวันที่ 11 พฤศจิกายน พ.ศ. 2512 และได้เปลี่ยนชื่อโรงเรียนมาเป็น โรงเรียนเทศบาล 1 (วัดสตูลสันตยาราม)
สถานที่ใกล้เคียง

ตั้งอยู่ในเขตวัดสตูลสันตยาราม เลขที่ 87 ถนนเรืองฤทธิ์จรูญ ตำบลพิมาน อำเภอเมืองสตูล จังหวัดสตูล รหัสไปรษณีย์ 91000 ติดกับสำนักงานเทศบาลเมืองสตูล ประมาณ 1.5 กิโลเมตร ไปทางทิศเหนือ อยู่หลังศาลากลางจังหวัดสตูล ประมาณ 400 เมตร
ประชากร มี 2 กลุ่มใหญ่ๆ คือ รับราชการ และ รับจ้างทั่วไป   ประเพณีวัฒนธรรมเดิมของท้องถิ่น  ศาสนา  นับถือศาสนาอิสลามและประชากรที่โยกย้ายมาอยู่ใหม่จะนับถือพุทธ การศึกษา  ส่วนใหญ่ระดับประถมศึกษา มีระบบสาธารณูปโภค ค่อนข้างยากจน มีอาชีพรับจ้างรายได้น้อย มีครอบครัวที่แตกแยก ทำมาหากิน
วัตถุมงคล

วัตถุมงคล รุ่น บารมีหลวงปู่ทวดเหยียบสมุทร และองค์จตุคามรามเทพ รุ่นเทพประทาน บันดาลทรัพย์ ณ วัดสตูลสันตยาราม (วัดป่าช้าไทย) อำเภอเมือง จังหวัดสตูล ในพิธีมหาพุทธา-เทวาภิเษก นำรายได้สมทบทุนสร้างองค์พระประธานหน้าอุโบสถ ศาลาการเปรียญ และสร้างซุ้มประตูวิหารรอบอุโบสถ รวมทั้งบูรณะสิ่งสาธารณูปโภคต่างๆ โดยมีพระอุดมธรรมคณี เจ้าคณะจังหวัดปัตตานี เป็นองค์ประธานจุดเทียนชัย และได้รับ[มตตาจากพระเกจิคณาจารย์สายภาคใต้ร่วมนั่งปรกอธิษฐานจิต
พระภิกษุ

พระภิกษุที่ได้เดินทางไปต่างประเทศ ได้แก่
พระจีระ สุนฺทรนนฺโท  วัดสตูลสันตยาราม  สตูล
พระสมชาย สญฺญโม  วัดสตูลสันตยาราม  สตูล
พระเจริญสุข วฑฺฒนวํโส  วัดสตูลสันตยาราม  สตูล
พระครูสุธรรมสถิต  วัดสตูลสันตยาราม  สตูล  พระอาทิตย์ โพธิธมฺโม
พระครูอ่ำ หรือพระครูบัณฑิตานุวัตร (ปาณทิโต) อดีตเจ้าอาวาสวัดสตูลสันตยาราม (วัดป่าช้าไทย) จังหวัดสตูล พระเกจิสายวิปัสสนา อายุ 80 ปี มรณภาพ เมื่อ เดือน ก.ค.ปี พ.ศ. 2547
อนุสาวรีย์หมูและสะพานปีกุน

| อนุสาวรีย์สหชาติ |
| --- | --- |
อนุสาวรีย์หมู
ประเภท: อนุสาวรีย์
ที่ตั้ง: แขวงพระบรมมหาราชวัง เขตพระนคร กรุงเทพมหานคร
สร้างเมื่อ: พ.ศ. 2456
สร้างโดย: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  พระยาพิพัฒน์โกษา (เศเลสติโน ซาเวียร์)  พระยาราชสงคราม (กร หงสกุล)
สร้างเพื่อ: เฉลิมพระเกียรติสมเด็จพระศรีพัชรินทราบรมราชินีนาถ พระบรมราชชนนีพันปีหลวง และระลึกถึงสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ พระยาพิพัฒน์โกษา (เศเลสติโน ซาเวียร์) และพระยาราชสงคราม (กร หงสกุล) ที่เกิดในปีกุนร่วมกัน
สถานะ: ยังคงอยู่
สถาปนิก: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
ประติมากร: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: อยุสาวรีย์หมู
ขึ้นเมื่อ: 16 พฤศจิกายน พ.ศ. 2531
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000034
 
 
| สะพานปีกุน |
| --- | --- |
สะพานปีกุน
ข้าม: คลองคูเมืองเดิม
ที่ตั้ง: แขวงพระบรมมหาราชวัง และแขวงวัดราชบพิธ เขตพระนคร กรุงเทพมหานคร
ชื่ออื่น: สะพานหมู
ตั้งชื่อตาม: ปีกุน
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานช้างโรงสี
ท้ายน้ำ: สะพานหก
ข้อมูลจำเพาะ
ประเภท: สะพานแบบโค้ง
วัสดุ: คอนกรีตเสริมเหล็ก
ทางเดิน: 1 (สะพานคนเดิน)
ประวัติ
ผู้ออกแบบ: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
วันเปิด: พ.ศ. 2456


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานปีกุน
ขึ้นเมื่อ: 18 มีนาคม พ.ศ. 2518
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000074
 
 
 
ที่ตั้ง

อนุสาวรีย์หมู หรือมีชื่ออย่างเป็นทางการว่า อนุสาวรีย์สหชาติ เป็นอนุสาวรีย์รูปหมู ตั้งอยู่ริมคลองคูเมืองเดิม ในส่วนของคลองหลอด อยู่ที่เชิงสะพานปีกุน ฝั่งตรงข้ามวัดราชบพิธสถิตมหาสีมาราม ริมถนนถนนราชินี แขวงพระบรมมหาราชวัง เขตพระนคร ออกแบบโดยสมเด็จฯ เจ้าฟ้ากรมพระยานริศรานุวัดติวงศ์
สร้างขึ้นในปี พ.ศ. 2456 เมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีพระชนมายุครบ 50 พรรษา ซึ่งพระองค์พระราชสมภพในปีกุน ในวันเฉลิมพระชนมายุของพระองค์ในปีนั้น สมเด็จฯ เจ้าฟ้ากรมพระยานริศรานุวัดติวงศ์ทรงร่วมกับพระยาพิพัฒน์โกษา (เศเลสติโน ซาเวียร์) และพระยาราชสงคราม (กร หงสกุล) ซึ่งเกิดปีเดียวกันกับพระองค์ ร่วมกันจัดสร้างสะพานปีกุน และ อนุสาวรีย์สหชาติขึ้น เพื่อเป็นอนุสรณ์ของพวกท่าน
เมื่อแรกสร้างนั้นใช้แท่งศิลาขนาดใหญ่มาซ้อนกันเป็นฐาน ตัวหมูที่ตั้งอยู่ด้านบนแท่งศิลา หล่อด้วยโลหะ ในปัจจุบันฐานศิลาถูกเปลี่ยนมาเป็นปูนซีเมนต์ และก่อยกให้สูงขึ้นกว่าเดิมลักษณะเป็นภูเขา
สะพานปีกุน
เป็นสะพานสำหรับคนเดินข้ามคลองคูเมืองเดิม เชื่อมระหว่างถนนอัษฎางค์และถนนราชินี ตรงหน้าวัดราชบพิธสถิตมหาสีมารามและกระทรวงมหาดไทย ฝั่งถนนอัษฎางค์ และหน้าวัดราชประดิษฐสถิตมหาสีมาราม ฝั่งถนนราชินี โดยมีอนุสาวรีย์หมูอยู่บนฝั่งคลองด้านตะวันตกใกล้เชิงสะพาน เป็นสะพานคอนกรีตเสริมเหล็ก ราวสะพานมีลักษณะเป็นเหล็กกลมทอดไปตามยาว คั่นด้วยเสาคอนกรีตเป็นระยะ ลักษณะที่น่าสนใจ คือ เสาที่เชิงสะพานทั้งสองฝั่ง มีทั้งหมด 4 ต้น เป็นเสาคอนกรีตเซาะร่องหัวเสาเป็นรูปถ้วยประดับช่อมาลามีวงรูปไข่ 4 วงทุกเสา มีความหมายถึง ต้นเสา หมายถึง เทียนประทีปพระชันษาเป็นตะเกียงไม่มีแสง จะได้หมายความถึง 4 รอบพรรษานี้ เมื่อขาดพระราชสวามีไปก็คล้ายดวงชวาลาที่อับแสง ขาดความรุ่งโรจน์
แหล่งข้อมูลอื่น

แผนที่และภาพถ่ายทางอากาศของ อนุสาวรีย์หมูและสะพานปีกุน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′59″N 100°29′46″E﻿ / ﻿13.749776°N 100.496230°E﻿ / 13.749776; 100.496230
| สะพานข้ามคลองคูเมืองเดิมในปัจจุบัน |
| --- | --- | --- | --- |
| เหนือน้ำ สะพานช้างโรงสี  | สะพานปีกุน  | ท้ายน้ำ สะพานหก  |  |
กรรณิกาศ์ ปทุมมชาติ

| กรรณิกาศ์ ปทุมมชาติ |
| --- | --- |
กรรณิกาศ์ ปทุมมชาติ
เกิด: 25 พฤศจิกายน พ.ศ. 2508 (58 ปี)
กรรณิกาศ์ ปทุมมชาติ ชื่อเล่น เต๊าะ เกิดเมื่อวันที่ 25 พฤศจิกายน พ.ศ. 2508 ที่จังหวัดขอนแก่น จบการศึกษาระดับมัธยมศึกษาตอนปลายจากโรงเรียนสาธิตมหาวิทยาลัยขอนแก่น การศึกษาระดับปริญญาตรี สาขาโทรทัศน์ จากคณะวารสารศาสตร์และสื่อสารมวลชน มหาวิทยาลัยธรรมศาสตร์ และระดับปริญญาโท สาขาประชาสัมพันธ์ จากคณะนิเทศศาสตร์ มหาวิทยาลัยศรีปทุม
ซึ่งระหว่างศึกษาตั้งแต่ระดับชั้นมัธยมศึกษา  มีโอกาสได้ทำหน้าที่พิธีกรของโรงเรียน และพิธีกร ในงานกิจกรรมต่างๆของมหาวิทยาลัย อย่างต่อเนื่อง
โดยหลังจบการศึกษาระดับปริญญาตรี ได้เริ่มต้นชีวิตการทำงานในแวดวงข่าว ด้วยการเป็นผู้ประกาศข่าววิทยุ จากนั้นจึงเริ่มงานวงการโทรทัศน์ ด้วยการเป็นผู้สื่อข่าวกีฬา ซึ่งในยุคนั้นมีผู้สื่อข่าวกีฬาหญิงเพียง     2 คน โดยกรรณิกาศ์ ปทุมมชาติ เป็น 1 ในนั้น การทำข่าวกีฬาเป็นงานที่รักและถนัด เนื่องจากชื่นชอบกีฬาฟุตบอล ซึ่งเธอเป็นแฟนฟุตบอลทีมชาติไทย และทีมอิตาลี มาโดยตลอด
ต่อมา มีโอกาสได้ทำรายการสนทนาสดด้านการเมือง จากการชักชวนของอดีตสมาชิกสภาผู้แทนราษฎร คุณส่งสุข ภัคเกษม ที่เป็นแฟนรายการ ขณะที่กรรณิกาศ์ เป็นพิธีกรรายการคุยข่าวเช้า ที่สถานีโทรทัศน์ไทยสกายทีวี โดยรายการสนทนาด้านการเมืองที่ทำและประสบความสำเร็จคือ รายการมองรัฐสภา  ออกอากาศสดทุกวันจันทร์ ถึง ศุกร์ ทางสถานีโทรทัศน์ NBT ซึ่งรายการนี้ ได้รับรางวัลเมขลา 2 รางวัล คือ รางวัลรายการโทรทัศน์ประเภทส่งเสริมข่าวและสถานการณ์ปัจจุบันดีเด่น และ รางวัลผู้ดำเนินรายการหญิงทางโทรทัศน์ดีเด่น
จากนั้น กรรณิกาศ์ ก็ยังคงทำรายการที่เกี่ยวกับนักการเมืองในรูปแบบวาไรตี้ นั่นคือรายการไปดูผู้แทนฯ ที่ทำให้ผู้ชม รู้จักเธอในฐานะพิธีกร มากขึ้น
ปัจจุบัน กรรณิกาศ์ ปทุมมชาติ ยังคงทำงานช่องยูทูปที่มีชื่อว่า My Way Thailand
ประวัติการทำงาน

พ.ศ. 2531 ฝึกงาน ข่าวการเมือง (การเลือกตั้ง) สถานีโทรทัศน์สีกองทัพบกช่อง 7
พ.ศ. 2532 ผู้ประกาศข่าววิทยุ บริษัท สหศีนิมา จำกัด
พ.ศ. 2532-2533 ผู้สื่อข่าว บริษัท แปซิฟิค อินเตอร์คอมมูนิเคชั่น จำกัด
พ.ศ. 2534-2538 พิธีกรและผู้ผลิตรายการ สถานีโทรทัศน์ ไทยสกายทีวี
พ.ศ. 2538 พิธีกร รายการสมองใสการแพทย์ ทางสถานีโทรทัศน์ ททบ.5
พ.ศ. 2539-2545 พิธีกรและผู้ผลิตรายการมองรัฐสภา ทางสถานีโทรทัศน์ NBT
พ.ศ. 2539 พิธีกรและผู้ผลิตรายการข่าว Thailand Today ทาง Modern 9 TV
พ.ศ. 2540 พิธีกรภาคสนามรายการข่าว 9 สถานการณ์ ทาง Modern 9 TV
พ.ศ. 2545-2548 พิธีกรและผู้ผลิตรายการไปดูผู้แทนฯ ทางสถานีโทรทัศน์ NBT
พ.ศ. 2549 เป็นต้นมา
พิธีกรและผู้ผลิตรายการสื่อกลางทางหลวง ทางสถานีโทรทัศน์ NBT
พิธีกรและผู้ผลิตรายการรอยยิ้มริมทางหลวง ทางสถานีโทรทัศน์ PPTV
พิธีกรและผู้ผลิตรายการโทรทัศน์และสื่อประชาสัมพันธ์หน่วยงานต่างๆ
อาทิ กระทรวงมหาดไทย, กระทรวงการพัฒนาสังคมและความมั่นคงของมนุษย์, กระทรวงแรงงาน, กระทรวงเทคโนโลยีสารสนเทศและการสื่อสาร, กระทรวงคมนาคม, กระทรวงศึกษาธิการ และ กระทรวงอุตสาหกรรม เป็นต้น
อาจารย์พิเศษ วิชาวาทวิทยา
พิธีกร งานประชุม สัมมนา กิจกรรม และบรรยาย
พ.ศ. 2552 ผู้บริหารและผู้สอน สถาบันสอนการพูด PK Studio
ปัจจุบัน พิธีกร/ผู้ผลิตรายการโทรทัศน์และสื่อประชาสัมพันธ์
อาจารย์พิเศษวิชาวาทวิทยา /การพูดในที่สาธารณะ
พิธีกรและผู้ผลิต ช่อง Youtube :My Way Thailand
ผลงานสร้างชื่อ

พิธีกรและผู้ผลิตรายการโทรทัศน์  อาทิ
พิธีกรรายการ มองรัฐสภา, ไปดูผู้แทนฯ, รอยยิ้มริมทางหลวง เป็นต้น
รางวัล

รางวัลเมขลาผู้ดำเนินรายการหญิงทางโทรทัศน์ดีเด่น จากรายการมองรัฐสภา พ.ศ. 2544
รางวัลเมขลา รายการโทรทัศน์ประเภทส่งเสริมข่าวและสถานการณ์ปัจจุบันดีเด่น (รายการมองรัฐสภา) พ.ศ. 2543
รางวัลผู้ดำเนินรายการหญิงทางโทรทัศน์ที่ใช้ภาษาไทยดีเด่น พ.ศ. 2544
รางวัลสุดยอดคนต้นแบบเมืองขอนแก่น พ.ศ. 2550
รางวัลราชบัณฑิตยสถานสรรเสริญผู้ดำเนินรายการหญิง ผู้ใช้ภาษาไทยดีเด่น พ.ศ. 2554
ตำบลดอนหวาย

| ตำบลดอนหวาย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Don Wai
ตำบลดอนหวายที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลดอนหวายตำบลดอนหวาย (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลดอนหวายตำบลดอนหวาย (ประเทศไทย)แสดงแผนที่ประเทศไทย
พิกัด: 15°07′15″N 102°16′44″E﻿ / ﻿15.120757°N 102.278859°E﻿ / 15.120757; 102.278859
ประเทศ: ไทย
จังหวัด: นครราชสีมา
อำเภอ: โนนสูง
พื้นที่
 • ทั้งหมด: 20.49 ตร.กม. (7.91 ตร.ไมล์)
ประชากร (2564)
 • ทั้งหมด: 3,632 คน
 • ความหนาแน่น: 180 คน/ตร.กม. (460 คน/ตร.ไมล์)
รหัสไปรษณีย์ : 30160
รหัสภูมิศาสตร์: 301015
 ส่วนหนึ่งของสารานุกรมประเทศไทย
| เทศบาลตำบลดอนหวาย |
| --- | --- |
เทศบาลตำบล
ประเทศ:  ไทย
จังหวัด: นครราชสีมา
อำเภอ: โนนสูง
การปกครอง
 • นายกเทศมนตรี: นายธวัช ชำนาญกลาง
รหัส อปท.: 05301006
ที่อยู่ สำนักงาน: สำนักงานเทศบาลตำบลดอนหวาย ตำบลดอนหวาย อำเภอโนนสูง จังหวัดนครราชสีมา 30160
โทรศัพท์: 0 4495 5540
โทรสาร: 0 4495 5540
เว็บไซต์: donwaicity.go.th
 ส่วนหนึ่งของสารานุกรมประเทศไทย
ดอนหวาย เป็นตำบลหนึ่งในอำเภอโนนสูง จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลดอนหวาย ซึ่งครอบคลุมพื้นที่ทั้งหมดของตำบล
ประวัติ

องค์การบริหารส่วนตำบลดอนหวาย อำเภอโนนสูง จังหวัดนครราชสีมา เป็นเทศบาลตำบลดอนหวายโดยองค์การบริหารส่วนตำบลดอนหวาย จัดตั้งตามประกาศกระทรวงมหาดไทย ปี 2542 มีพื้นที่ 20.49 ตารางกิโลเมตร จำนวน 7 หมู่บ้าน รายได้จริงไม่รวมเงินอุดหนุน 9.31 ล้านบาท รายจ่ายประจำ 3.15 ล้านบาท สมาชิกสภาองค์การบริหารส่วนตำบลดอนหวายจะครบวาระในวันที่ 28 กุมภาพันธ์ 2551 และประสงค์จะจัดตั้งเป็นเทศบาลตำบลดอนหวาย ตั้งแต่วันที่ 28 กุมภาพันธ์ 2551 เป็นต้นไป
องค์การบริหารส่วนตำบลดอนหวายได้รับความเห็นชอบจากสภาองค์การบริหารส่วนตำบลดอนหวาย ผ่านความเห็นชอบของประชาชนส่วนใหญ่ในพื้นที่เขตองค์การบริหารส่วนตำบล ผ่านความเห็นชอบจากนายอำเภอโนนสูงและผู้ว่าราชการจังหวัดนครราชสีมาในฐานะผู้กำกับดูแลแล้วตามลำดับ และได้จัดทำแผนที่แนวเขตตามประกาศกระทรวงมหาดไทย เรื่อง กำหนดเขตตำบลในท้องที่อำเภอโนนสูง จังหวัดนครราชสีมา ซึ่งองค์การบริหารส่วนตำบลดอนหวายตั้งอยู่
การปกครอง

ตำบลดอนหวาย แบ่งการปกครองออกเป็น 7 หมู่บ้าน คือ
หมู่ที่ 1 ดอนหวาย
หมู่ที่ 2 ดอนหวาย
หมู่ที่ 3 หนองหวาย
หมู่ที่ 4 หนองตะครอง
หมู่ที่ 5 โนนมะกอก
หมู่ที่ 6 หนองบง
หมู่ที่ 7 ดอนตะแบง
สถานที่สำคัญ

ศูนย์พัฒนาเด็กเล็ก 1 แห่ง
โรงเรียน
โรงเรียนบ้านดอนหวาย (สิงห์คุรุประชาสรรค์)
โรงเรียนบ้านโนนมะกอก
โรงเรียนพิทักษ์ภูเบนทร์ 4 (เอกชน)
โรงเรียนพิทักษ์ภูเบนทร์ 7 (เอกชน)
โรงพยาบาลส่งเสริมสุขภาพตำบล ดอนหวาย
วัด/สำนักสงฆ์
วัดบ้านดอนหวาย
วัดบ้านโนนมะกอก
แหล่งข้อมูลอื่น

เว็บไซต์เทศบาลตำบลดอนหวาย เก็บถาวร 2012-02-03 ที่ เวย์แบ็กแมชชีน
1 2  สำนักบริหารการทะเบียน. กรมการปกครอง. กระทรวงมหาดไทย. "จำนวนประชากร." [ออนไลน์]. เข้าถึงได้จาก:  ข้อมูลประชากร ตำบลดอนหวาย อำเภอโนนสูง จังหวัดนครราชสีมา (ธันวาคม 2564)  .จาก สำนักบริหารการทะเบียน กรมการปกครอง กระทรวงมหาดไทย
เบตง (แก้ความกำกวม)

เบตง อาจหมายถึง
เขตการปกครองของไทย
อำเภอเบตง อำเภอหนึ่งในจังหวัดยะลา เป็นอำเภอที่อยู่ใต้สุดของประเทศไทย
เทศบาลเมืองเบตง ที่ตั้งอยู่ในอำเภอเบตง
เขตการปกครองของมาเลเซีย
เขตเบอตง เขตการปกครองหนึ่งในรัฐซาราวัก
เบอตง (รัฐซาราวัก) ที่ตั้งอยู่ในเขตเบอตง
ไก่เบตง ไก่พันธุ์เนื้อพื้นเมือง
โอเค เบตง ภาพยนตร์ไทยที่ออกฉายในปี พ.ศ. 2546
ท่าอากาศยานนานาชาติเบตง ท่าอากาศยานแห่งที่ 29 ของกรมท่าอากาศยาน
รายชื่อประเทศในอาเซียนเรียงตามผลิตภัณฑ์มวลรวมในประเทศ (ราคาตลาด)

ด้านล่างนี้เป็นรายชื่อประเทศในอาเซียนเรียงตามผลิตภัณฑ์มวลรวมในประเทศ (ราคาตลาด) ข้อมูลจากกองทุนการเงินระหว่างประเทศ เมื่อเดือนตุลาคม ค.ศ. 2022.
| อันดับ | ประเทศ | ประชากร ล้านคน   | GDP ราคาตลาด ล้าน USD | GDP ราคาตลาด ต่อหัว USD | GDP (PPP) ล้าน USD | GDP (PPP) ต่อหัว USD |
| --- | --- | --- | --- | --- | --- | --- |
| — |  อาเซียน | 673.655 | 3,619,922 | 5,376 | 10,205,237 | 15,157 |
| 1 | อินโดนีเซีย | 274.859 | 1,289,429 | 4,691 | 4,023,501 | 14,638 |
| 2 | ไทย | 70.078 | 534,758 | 7,630 | 1,479,644 | 21,114 |
| 3 |  มาเลเซีย | 33.782 | 434,059 | 13,107 | 1,096,507 | 33,112 |
| 4 |  สิงคโปร์ | 5.743 | 423,632 | 79,426 | 700,980 | 131,425 |
| 5 |  เวียดนาม | 99.223 | 413,808 | 4,162 | 1,299,690 | 13,074 |
| 6 |  ฟิลิปปินส์ | 110.489 | 401,662 | 3,597 | 1,154,875 | 10,343 |
| 7 |  พม่า | 53.886 | 59,530 | 1,104 | 260,274 | 4,830 |
| 8 |  กัมพูชา | 17.147 | 28,330 | 1,771 | 89,289 | 5,582 |
| 9 |  ลาว | 7.481 | 18,464 | 2,172 | 68,573 | 9,166 |
| 10 |  บรูไน | 0.463 | 16,250 | 42,939 | 31,904 | 74,195 |
รายชื่อประเทศอาเซียนตามจีดีพี, กองทุนการเงินระหว่างประเทศ โดยการประมาณการในปี 2023

| ลำดับที่ | ประเทศ | ประชากร ในล้านคน | จีดีพี ราคาตลาด ล้านดอลลาร์สหรัฐ | จีดีพี ราคาตลาด  ต่อหัว ล้านดอลลาร์สหรัฐ | จีดีพี (PPP) ล้านดอลลาร์สหรัฐ | จีดีพี (PPP) ต่อหัว ดอลลาร์สหรัฐ |
| --- | --- | --- | --- | --- | --- | --- |
| — |  สหรัฐ | 341.713 | 24,536,799 | 71,805 | 24,536,799 | 71,805 |
| — |  จีน | 1,420.941 | 21,573,912 | 15,182 | 37,066,654 | 26,085 |
| — |  ญี่ปุ่น | 124.124 | 5,962,382 | 48,035 | 6,358,084 | 51,223 |
| — |  อินเดีย | 1,424.325 | 4,663,023 | 3,273 | 16,785,145 | 11,784 |
| — |  เกาหลีใต้ | 52.723 | 2,154,649 | 40,867 | 2,692,998 | 51,078 |
| 1 |  อินโดนีเซีย | 282.591 | 1,548,500 | 5,479 | 5,033,382 | 17,811 |
| 2 |  ไทย | 69.378 | 649,923 | 9,367 | 1,720,743 | 24,802 |
| 3 |  มาเลเซีย | 34.590 | 568,018 | 16,421 | 1,396,776 | 40,380 |
| 4 |  ฟิลิปปินส์ | 118.590 | 523,013 | 4,410 | 1,465,636 | 12,358 |
| 5 |  สิงคโปร์ | 5.908 | 437,824 | 74,105 | 694,411 | 117,534 |
| 6 |  เวียดนาม | 99.077 | 373,795 | 3,772 | 1,062,347 | 10,722 |
| 7 |  พม่า | 54.360 | 112,014 | 2,060 | 560,793 | 10,316 |
| 8 |  กัมพูชา | 17.509 | 37,174 | 2,123 | 104,790 | 5,984 |
| 9 |  ลาว | 7.279 | 28,318 | 3,890 | 82,478 | 11,331 |
| 10 |  บรูไน | 0.461 | 18,787 | 40,790 | 55,994 | 121,576 |
เทศบาลตำบลเวียงสา

| เทศบาลตำบลเวียงสา |
| --- | --- |
เทศบาลตำบล
วัดบุญยืน
ทต.เวียงสาที่ตั้งสำนักงานเทศบาลตำบลเวียงสา
พิกัด: 18°34′14.4″N 100°45′04.4″E﻿ / ﻿18.570667°N 100.751222°E﻿ / 18.570667; 100.751222
ประเทศ:  ไทย
จังหวัด: น่าน
อำเภอ: เวียงสา
พื้นที่
 • ทั้งหมด: 1.01 ตร.กม. (0.39 ตร.ไมล์)
ประชากร (2565)
 • ทั้งหมด: 2,769 คน
 • ความหนาแน่น: 2,741.58 คน/ตร.กม. (7,100.7 คน/ตร.ไมล์)
รหัส อปท.: 05550701
ที่อยู่ สำนักงาน: เลขที่ 636 หมู่ 4 ถนนเจ้าฟ้า ตำบลกลางเวียง อำเภอเวียงสา จังหวัดน่าน 55110
เว็บไซต์: www.wiangsa.com
 ส่วนหนึ่งของสารานุกรมประเทศไทย
เวียงสา เป็นองค์กรปกครองส่วนท้องถิ่นประเภทเทศบาลตำบล ซึ่งมีอาณาเขตครอบคลุมพื้นที่บางส่วนของหมู่ที่ 3–4 ตำบลกลางเวียง ในอำเภอเวียงสา จังหวัดน่าน เดิมมีฐานะเป็นสุขาภิบาลกลางเวียงที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542
ในวันที่ 20 ตุลาคม พ.ศ. 2549 กระทรวงมหาดไทยให้เปลี่ยนแปลงชื่อเทศบาลตำบลกลางเวียง อำเภอเวียงสา เป็น เทศบาลตำบลเวียงสา เพื่อไม่ให้เกิดความสับสนกับชื่อขององค์การบริหารบริหารส่วนตำบลกลางเวียงที่อยู่ในเขตตำบลเดียวกัน เพื่อความเหมาะสมและสอดคล้องกับเจตนารมณ์ของประชาชนในเขตเทศบาล อีกทั้งยังเปลี่ยนชื่อเพื่อให้ชื่อเทศบาลตรงกับชื่อของท้องที่ตั้งอำเภอตามสภาพความเป็นจริง
พื้นที่เทศบาลเป็นศูนย์กลางของอำเภอเวียงสา อยู่ห่างจากที่ศาลากลางจังหวัดน่านประมาณ 30.1 กิโลเมตร อยู่ห่างจากกรุงเทพมหานครประมาณ 646 กิโลเมตร มีพื้นที่รับผิดชอบ 1.01 ตารางกิโลเมตร หรือคิดเป็นพื้นที่ประมาณ 631.25 ไร่ ปัจจุบันในเขตเทศบาลมีประชากร 2,769 คน แบ่งเป็นประชากรในเขตหมู่ 3 บ้านกลางเวียง 1,305 คนและเขตหมู่ 4 บ้านบุญยืน 1,464 คน ชุมชนหนาแน่นบริเวณทางหลวงแผ่นดินตัดผ่าน คือ ทางหลวงแผ่นดินหมายเลข 1026 (ถนนสา–นาน้อย) และทางหลวงแผ่นดินหมายเลข 101 (ถนนยันตรกิจโกศล) เป็นย่านการค้าขายและเป็นย่านชุมชนหนาแน่นตลอดสองข้างทาง
แหล่งข้อมูลอื่น

เว็บไซต์เทศบาลตำบลเวียงสา
| ด ค กองค์กรปกครองส่วนท้องถิ่นระดับล่างในจังหวัดน่าน |
| --- | --- | --- |
| เทศบาลเมือง |  น่าน  |  |
| เทศบาลตำบล |  กลางเวียง  กองควาย  ขึ่ง  งอบ  เชียงกลาง  ดู่ใต้  ท่าวังผา  ทุ่งช้าง  นาน้อย  บ่อเกลือใต้  บ่อแก้ว  ปัว  พระพุทธบาทเชียงคาน  ยอด  เวียงสา  ศรีษะเกษ  ศิลาแลง  หนองแดง  |  |
| องค์การบริหารส่วนตำบล |  ขุนน่าน  แงง  จอมจันทร์  จอมพระ  เจดีย์ชัย  ชนแดน  เชียงกลางพญาแก้ว  เชียงของ  ไชยวัฒนา  ไชยสถาน  ดงพญา  ดู่พงษ์  ตาลชุม (อำเภอท่าวังผา)  ตาลชุม (อำเภอเวียงสา)  ถืมตอง  ท่าน้าว  ทุ่งช้าง  ทุ่งศรีทอง  นาซาว  นาทะนุง  นาน้อย  นาปัง  นาไร่หลวง  นาเหลือง  น้ำเกี๋ยน  น้ำแก่น  น้ำตก  น้ำปั้ว  น้ำพาง  น้ำมวบ  บ่อ  บ่อเกลือเหนือ  บ่อสวก  บัวใหญ่  บ้านพี้  บ้านฟ้า  ปอน  ป่ากลาง  ป่าคา  ป่าคาหลวง  ป่าแลวหลวง  ปิงหลวง  เปือ  ผาตอ  ผาทอง  ผาสิงห์  ฝายแก้ว  พงษ์  พระธาตุ  ภูคา  ภูฟ้า  ม่วงตึ๊ด  เมืองจัง  เมืองลี  แม่ขะนิง  แม่จริม  แม่สา  แม่สาคร  ยม  ยาบหัวนา  ริม  เรือง  และ  วรนคร  ศรีภูมิ  ศิลาเพชร  สกาด  สถาน (อำเภอนาน้อย)  สถาน (อำเภอปัว)  สวด  สะเนียน  สันทะ  ส้าน  แสนทอง  หนองแดง  หมอเมือง  ห้วยโก๋น  ไหล่น่าน  อวน  อ่ายนาไลย  |  |
ตำบลสัมฤทธิ์

| ตำบลสัมฤทธิ์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Samrit
ตำบลสัมฤทธิ์ที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลสัมฤทธิ์ตำบลสัมฤทธิ์ (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลสัมฤทธิ์ตำบลสัมฤทธิ์ (ประเทศไทย)แสดงแผนที่ประเทศไทย
พิกัด: 15°12′43″N 102°26′47″E﻿ / ﻿15.211844°N 102.446283°E﻿ / 15.211844; 102.446283
ประเทศ: ไทย
จังหวัด: นครราชสีมา
อำเภอ: พิมาย
พื้นที่
 • ทั้งหมด: 41.78 ตร.กม. (16.13 ตร.ไมล์)
ประชากร (2564)
 • ทั้งหมด: 9,137 คน
 • ความหนาแน่น: 220 คน/ตร.กม. (570 คน/ตร.ไมล์)
รหัสไปรษณีย์ : 30110
รหัสภูมิศาสตร์: 301502
 ส่วนหนึ่งของสารานุกรมประเทศไทย
| องค์การบริหารส่วนตำบลสัมฤทธิ์ |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: พิมาย
การปกครอง
 • นายก: ศิริโชค นิยมไร่
รหัส อปท.: 06301504
ที่อยู่ที่ทำการ: เลขที่ 199 หมู่ที่ 3 ตำบลสัมฤทธิ์ อำเภอพิมาย จังหวัดนครราชสีมา 30110
โทรศัพท์: 0 44482901
โทรสาร: 0 44482901
เว็บไซต์: www.samrit.go.th
 ส่วนหนึ่งของสารานุกรมประเทศไทย
สัมฤทธิ์ เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสัมฤทธิ์ ตั้งอยู่ห่างจากอำเภอพิมาย ระยะทาง 4 กิโลเมตร
อาณาเขต

ทิศเหนือ ติดตำบลกระเบื้องใหญ่ อำเภอพิมาย ตำบลธารปราสาท อำเภอโนนสูง
ทิศใต้ ติดตำบลธารละหลอด ตำบลในเมือง อำเภอพิมาย
ทิศตะวันออก ติดตำบลกระเบื้องใหญ่ ตำบลในเมือง อำเภอพิมาย
ทิศตะวันตก ติดตำบลธารละหลอด อำเภอพิมาย ตำบลดอนชมพู อำเภอโนนสูง
หมู่บ้าน

ตำบลสัมฤทธิ์ มีทั้งหมด 15 หมู่บ้าน ดังนี้
หมู่ 1 บ้านสัมฤทธิ์
หมู่ 2 บ้านสัมฤทธิ์
หมู่ 3 บ้านท่าแดง
หมู่ 4 บ้านป่ารัง
หมู่ 5 บ้านซึม
หมู่ 6 บ้านพุทรา
หมู่ 7 บ้านหัวทำนบ
หมู่ 8 บ้านคล้า
หมู่ 9 บ้านตาล
หมู่ 10 บ้านสินสมบูรณ์
หมู่ 11 บ้านคลองนมวัว
หมู่ 12 บ้านสัมฤทธิ์พัฒนา
หมู่ 13 บ้านสำเร็จ
หมู่ 14 บ้านซึมพัฒนา
หมู่ 15 บ้านตลาดเจียบ
สถานที่สำคัญ

ศูนย์พัฒนาเด็กเล็ก 5 แห่ง
โรงเรียน 5 แห่ง
โรงเรียนบ้านคล้า
โรงเรียนบ้านซึม (ศีลราษฎร์นุเคราะห์)
โรงเรียนบ้านท่าแดง
โรงเรียนบ้านสัมฤทธิ์
โรงเรียนวัดวังน้ำ
วัด/สำนักสงฆ์
วัดท่าแดง
วัดบ้านคล้า
วัดบ้านซึม
วัดบ้านตาลพัฒนา
วัดมะค่าระเว
วัดวังม่วง
วัดสัมฤทธิ์ตะวันตก
วัดสัมฤทธิ์ตะวันออก
วัดหัวทำนบ
วัดใหม่โพธิสัตว์
ตำบลด่านแม่ละเมา

ตำบลด่านแม่ละเมาเป็นตำบลที่ 9 ของอำเภอแม่สอด แต่เดิมเป็นหมู่บ้านที่ขึ้นกับตำบลพะวอ ต่อมาได้แยกเป็นตำบลใหม่เมื่อปี พ.ศ. 2529 เนื่องจากมีหมู่บ้านและประชากรมีจำนวนเพิ่มขึ้น ซึ่งในสมัยนั้นตรงกับนายพยูณ มีทองคำ ดำรงตำแหน่งนายอำเภอแม่สอด พร้อมให้แยกตำบลและตั้งชื่อตำบลใหม่ว่า “ ตำบลด่านแม่ละเมา”
ประวัติ

ปี พ.ศ. 2529 มีประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอแม่สอด จังหวัดตาก เมื่อวันที่ 20 สิงหาคม 2529 ลงนามโดย พิศาล มูลศาสตรสาทร ปลัดกระทรวงมหาดไทย (ฉบับพิเศษ หน้า 85-103 เล่มที่ 103 ตอนที่ 175 ราชกิจจานุเบกษา 10 ตุลาคม 2529) เนื่องด้วยผู้ว่าราชการจังหวัดตาก ได้ดำเนินการตั้งและเปลี่ยนแปลงเขตตำบลภายในท้องที่ โดยอาศัยอำนาจตามความในพ.ร.บ. ลักษณะปกครองท้องที่ พระพุทธศักราช 2475 มาตรา 6 และมาตรา 29 ดังต่อไปนี้
อำเภอแม่สอด
1.  ตั้งตำบลด่านแม่ละเมา ในท้องที่อำเภอแม่สอด จังหวัดตาก โดยให้มีเขตการปกครอง รวม 10 หมู่บ้าน
หมู่ที่ 1  โอนจากหมู่ที่ 3	(บ้านห้วยยะอุ)	ตำบลพะวอ
หมู่ที่ 2  โอนจากหมู่ที่ 4	(บ้านปางส้าน)	ตำบลพะวอ
หมู่ที่ 3  โอนจากหมู่ที่ 5	(บ้านห้วยพลู)	ตำบลพะวอ
หมู่ที่ 4  โอนจากหมู่ที่ 11	(บ้านยางห้วยยะอุ)	ตำบลพะวอ
หมู่ที่ 5  โอนจากหมู่ที่ 12	(บ้านมูเซอส้มป่อย)	ตำบลพะวอ
หมู่ที่ 6  โอนจากหมู่ที่ 9	(บ้านขุนห้วยช้างไล่)	ตำบลพะวอ
หมู่ที่ 7	โอนจากหมู่ที่ 14	(บ้านธงชัย)	ตำบลพะวอ
หมู่ที่ 8 บ้านห้วยปลาหลด (บ้านมูเซอ)
หมู่ที่ 9 บ้านใหม่โพธิ์ทอง
หมู่ที่ 10 บ้านใหม่พัฒนา